1Kutiko lah talampau ari Sabat, Maryam Magdalena, sarato jo Maryam mandeh Yakobus, sarato jo Salome, bi payi mambali sagalo ra-muan, untuak paminyak-i mayik Isa Almasih. 2Pagi-pagi sangaik, kutiko matoari muloi tabik, di ari partamu nan sapakan tu, inyo tu bi payi ka ku-buaran. 3- 4Di tangah jalan, inyo tu bi bakato sasamo inyo, ”Siyalah urang nan ka dapek manolong kito, untuak nan ka ma-insuik batu, sawok pintu kubua tu?” Dek karano, batu tu ga-dang sangaik. Tapi, satibo inyo di si-nan tu, inyo tu bi maliyek batu tu, lah ta-anjak. 5Sudah tu, inyo tu bi ma-suak ka dalam kubuaran tu. Tibo di dalam, di sabalah suwok, inyo tu ma-nampak surang anak mudo, nan ma-makai jubah putiah, sadang duduak, nan inyo tu bi takajuik. 6Urang mudo tu bakato, ”Jan takuik! Ambo tawu, baraso ang-kau sadang bi mancari Isa Alma-sih, urang Nazaret nan lah dIsa-libkan tu. Baliau indak ado lai di siko. Baliau-lah lah iduik baliak, sasudah mati! Liyek sajolah, di si-kolah tampaiknyo Baliau dilalok-kan, dek urang-urang nan mangu-buakan-Nyo. 7Kiniko payilah lai, curitokanlah kaba ko kabake pa-ngikuik-pangikuik-Nyo, tamasuak ka Petrus bagai. Katokan kabake inyo tu, ’Baliau lah payi mandawu-lui angkau ka Galilea. Tibo di si-nan, angkau ka basuwo jo Baliau, bakcando nan lah dikatokan dek Baliau kabake angkau.’ ” 8Mako, inyo tu bi kaluwa dari kubuaran tu, sudah tu, inyo bi ba-lari dek karano inyo takajuik, sa-rato jo takuik. Inyo tu indak bi mangatokan sabuwah alah juwo kabake siya-siyanyo, dek karano inyo takuik. [ 9Sasudah Isa Almasih iduik baliak, sasudah mati, subuah-subuah di ari Akaik, Baliau mulo-mulo manam-pakkan diri kabake Maryam Magda-lena. (Dari Maryam tu panah dulu, Isa Almasih mangaluwakan tujuah roh jahek.) 10Mako, Maryam Mag-dalena payi ma-agiah tawu kajadian tu, kabake kanti-kanti Isa Almasih, nan sadang basadiah ati, sarato bi manangih. 11Tapi, inyo tu indak bi picayo doh, kutiko inyo tu di-agiah tawu, baraso Isa Almasih lah iduik baliak, sarato baraso Maryam lah manampak Baliau. 12Sasudah tu, Isa Almasih manam-pakkan diri kabake duwo urang pa-ngikuik-Nyo, jo caro nan lain. Itu tajadi, kutiko urang nan baduwo tu, sadang dalam parjalanan ka sabu-wah kampuang. 13Dek karano itu, inyo tu bi babaliak, sarato ma-agiah tawu kajadian tu kabake pangikuik nan lainnyo. Tapi, urang-urang tu indak bi picayo. 14Akienyo, Isa Almasih manampak-kan diri kabake pangikuik-Nyo nan sa-baleh tu, kutiko inyo tu sadang bi ma-kan. Baliau mamparingekkan inyo tu, dek karano inyo tu kurang ba-iman, sarato talampau kareh kapalo, sainggo indak bi picayo, kabake urang-urang nan lah bi maliyek sandiri, baraso Isa Almasih lah iduik baliak. 15Sudah tu, Isa Almasih bakato kabake inyo tu, ”Bi payilah ka kasadonyo nagari nan di muko bumi ko, sarato baritokanlah Injil nan dari Allah tu, kabake sado-nyo umaik mukaluak. 16Urang nan in-dak bi picayo, inyo ka di ukun. Tapi, urang nan layi bi picayo, sarato layi dipamandikan, ka salamaik. 17Saba-gai tando dek urang-urang nan pica-yo tu, inyo ka bi ma-usie roh jahek ateh namo Ambo; inyo tu ka bi baka-to-kato jo bahaso-bahaso nan indak inyo katawui. 18Jikok inyo tu mama-cikkan ula, atau pun maminun racun, nan inyo tu indak ka baa-baa. Jikok inyo tu malatakkan tangannyo ka ba-dan urang nan sakik, mako, panyakik urang tu ka cegak.” [ 19Sasudah Tuhan Isa Almasih ma-ngecek jo urang-urang tu, Baliau di-angkek ka sarugo. Di sinan Baliau ma-marentah samo-samo jo Allah. 20Mako, pangikuik-pangikuik-Nyo tu, bi payi untuak mambaritokan Injil nan dari Allah kian kumari. Tuhan pun sato ba-karajo samo-samo jo inyo tu, sarato mambuktikan malalui mukjizat-muk-jizat, baraso, apo nan dibaritokan dek inyo tu, adolah kabanaran.]
min_Latn